Joseph Beuys
Store norske leksikon,Kunst og estetikk,Bildende kunst,Samtidskunst,Konseptkunst og postkonseptualisme
Joseph Beuys var en vesttysk billedkunstner og en av de toneangivende kunstnerne i europeisk kunstliv i 1970- og 1980-årene.
Beuys studerte ved kunstakademiet i Düsseldorf i 1947–1951 og virket som professor samme sted i årene 1961–1972. Fra 1962 var han sterkt engasjert i Fluxus-bevegelsen, deltok på mange festivaler og happenings og samarbeidet med blant andre Nam June Paik. I 1963 brukte han for første gang fett som materiale i sine skulpturer og installasjoner.I 1967 grunnla Beuys det tyske studentparti, i 1971 organisasjonen for direkte demokrati gjennom folkeavstemning, og i 1977 «Freie Internationale Hochschule für Kreativität und interdisziplinäre Forschung». Ved siden av Fluxus-aksjonene, installasjoner og arbeider der han blant annet benyttet filt og fett, var disse sosiale manifestasjonene en vesentlig del av hans kunstneriske arbeid.Beuys besøkte Norge og utstilte sine arbeider her flere ganger og er representert i Henie Onstad-samlingen på Høvikodden. Les mer i Store norske leksikon fluxus Kunst i Tyskland Vest-Tyskland Litteratur Adriani, Götz m.fl.: Joseph Beuys: Life and Works, 1979, isbn 0-8120-2175-4, Finn boken  Blom, Ina: Joseph Beuys, 2001, isbn 82-05-26700-6, Finn boken  Borer, Alain: The Essential Joseph Beuys, 1997, isbn 0-500-09267-2, Finn boken